## RAZPIS – TEK ŠTIRIH MOSTOV 2018

**KRAJ PRIREDITVE**: MESTNI TRG - ŠKOFJA LOKA

**ČAS TEKMOVANJA**: petek, 15. 6. 2018, in sobota, 16. 6. 2018

**ORGANIZATOR**: Društvo T4M in Športna zveza Škofja Loka

**1. DNEVNO DOGAJANJE**

**Petek, 15. 6. 2018**

20.00 - 22.00 Tekaško druženje s testeninko (Cankarjev trg)

20.00 - 24.00 Koncert (Trg pod gradom)

**Sobota, 16. 6. 2018**

10.00 Vrtčevski teki

10.00 Športna tržnica

16.30 Run4Unity

18.00 Šolski teki za Pokal štirih županov

21.00 Tek štirih mostov

23.00 Razglasitev rezultatov

23.00 Športno-zabavno druženje s koncertom

## 2. TEKAŠKO DRUŽENJE

## V petek ob 20. uri bomo na Cankarjevem trgu v Škofji Loki organizirali tako imenovano »testeninko«. Gre za druženje tekačev na predvečer teka, ko bomo na Cankarjevem trgu kuhali sveže testenine in se družili.

## Cena testeninke:

## 2 € (predprijava)

## 3 € (na dan prireditve)

## Hkrati bo poskrbljeno tudi za ljubitelje glasbe, saj bomo na Trgu pod gradom postavili koncertni oder, ki bo gostil številne glasbene skupine.

## 3. PRIJAVNINA

|  |  |  |  |
| --- | --- | --- | --- |
| **PRIJAVNINA** | **cena za prijave do 3. 5. 2018** | **cena za prijave do 31. 5. 2018** | **cena za prijave do 16. 6. 2018** |
| Posamezniki | 23,00 € | 29,00 € | 35,00 EUR |
| Štafeta (dva člana) | 46,00 € | 58,00 € | 70,00 EUR |
| Skupinska prijava (najmanj deset prijavljenih) | 20,00 € | 26,00 € | 32,00 EUR |
| Družine (najmanj trije člani) | 20,00 € | 26,00 € | 32,00 EUR |

**Kaj vključuje cena?**

Cena vključuje organizirano tekaško prireditev po normah Mednarodne atletske federacije (IAAF) in Zveze mednarodnih maratonov in cestnih tekov (AIMS) z varovanjem trase, okrepčili na progi in cilju, toplim obrokom, merjenjem in objavo rezultatov ter zdravniško oskrbo. Elektronske meritve časa bomo izvajali s čipi. Vsak udeleženec bo ob prejemu startne številke dobil še čip za enkratno uporabo. Vsi udeleženci Teka štirih mostov bodo prejeli majico ter različne promocijske materiale, izdelke in storitve, ki jih bodo prispevali sponzorji.

**1 EVRO ZA DOBRODELNI NAMEN**

**Od vsake prijavnine bomo prispevali 1 evro za dobrodelni namen.**

## 4. KATEGORIJE

Nočni 10-kilometrski Tek štirih mostov bomo razdelili v **šest kategorij** – enako za ženske in moške. Dodatna kategorija je **tek štafet**, ki jo sestavljajo dvočlanske ženske, moške in mešane ekipe ne glede na starost.

|  |  |
| --- | --- |
| **Kategorija****(ženske in moški)** | **Leto rojstva** |
| do 30 | 1988 in mlajši |
| 31 – 40 | 1978 – 1987 |
| 41 – 50 | 1968 – 1977 |
| 51 – 60 | 1958 – 1967 |
| 61 – 70  | 1948 – 1957  |
| nad 71 | 1947 in starejši |

**Tek štafet**

Tek štafet sestavljajo dvočlanske ženske, moške in mešane ekipe ne glede na starost. Tek štafet poteka po isti progi kot tek posameznikov in tudi start je ob istem času. Proga je razdeljena na dva kroga. Prvi član štafete preteče prvi krog v dolžini 4 km, drugi pa 6 km. Zaključek prvega kroga je na Mestnem trgu, kjer je tudi start, štafete pa se menjajo na vrhu Pepetovega klanca na Poljanski cesti. Prostor za menjavo štafet bo dobro označen.

## 5. OMEJITEV ŠTEVILA PRIJAV

Število plačanih prijav je omejeno na **1511**. V letu 1511 je Škofjo Loko prizadel hud [potres](http://www.skofja-loka.si/default.aspx?Tip=5494651&KeyID=14270&Naslov=777), v katerem sta bila povsem uničena Stari grad pod Lubnikom in Zgornji stolp na Kranclju.

## 6. 100 EVROV ZA REKORD PROGE

## V posamični konkurenci pri ženskah in moških bomo nov rekord proge nagradili s 100 evri. Trenutna rekorderja sta Lucija Krkoč (Mizuno Team) s časom 35:46 in ****Stephan Listabarth**** (Asics Frontrunner Avstrija) s časom 30:24.

**7. PRIČAKOVAN ČAS TEKA**

Zaradi večje varnosti in lažje organizacije morajo posamezniki v prijavnici napisati, kakšen čas teka pričakujejo (do 40 minut, od 40 do 50 minut; nad 50 minut). Skladno z vpisanimi pričakovanimi časi teka bomo udeležence razdelili v tri skupine, vsaka pa bo posebej označena. Za vsako skupino bomo pripravili startne bokse.

**8. ZDRAVSTVENO VARSTVO**

Vsakdo tekmuje na lastno odgovornost. V času teka bo v pripravljenosti zdravniška služba.

**9. RAZGLASITEV REZULTATOV**

Razglasitev rezultatov za nočni 10-kilometrski tek bo predvidoma ob 23. uri.

**10. SPLOŠNA DOLOČILA**

Tekmovanje bo potekalo po pravilih AZS in po pravilih tega razpisa.

Uradni rezultati tekmovalnega dela bodo objavljeni na spletni strani <http://www.t4m.si>.

Pritožna komisija bo delovala na dan tekmovanja na Mestnem trgu. Pisne pritožbe sprejema pritožna komisija s predloženo kavcijo v višini 20 EUR.

Direktor prireditve

Igor Drakulič